**Stauning Børnehus søger en pædagogmedhjælper til fast stilling på 30 timer pr. 1 juni 2025**

Vi mangler netop dig, der gerne vil være pædagogmedhjælper i vores dejlige vuggestue og . Stillingen er på 30 timer. Er du god til at skabe relationer og yde omsorg? Så skynd dig at læse videre. Vi har mange børn i vuggestuen og søger derfor en ny kollega. Stauning Børnehus er fysisk beliggende sammen med Stauning Skole. Vores fælles værdigrundlag hedder FRUGT og står for Fællesskab, Respekt, Udvikling, Glæde og Tryghed.

Vi har pt. 20 børn i vuggestue, 27 børn i børnehave og 53 børn i vores SFO. Vi holder til i naturskønne omgivelser i Naturens Rige ved skov og vand med gode fysiske rammer og et godt og konstruktivt samarbejde med skolen. Vi er optagede af at skabe nærværende læringsmiljøer og relevante menneskelige og læringsmæssige erfaringsmuligheder. Vi arbejder på, at integrere børnenes perspektiver i vores pædagogiske praksis således, at alle børn får mulighed for at føle sig trygge, trives, dannes, lære og udvikles. Vi er certificeret SangGlad institution. Vi bruger både legepladsen og den omkringliggende natur i det daglige, så du skal også have lyst til at færdes under åben himmel. Vores hverdag bygger på RKSK Kommunes værdigrundlag (se kommunens hjemmeside) og vi vægter således nærvær og anerkendelse højt, og vi ønsker, at hvert enkelt barn skal ses, høres, forstås og tages alvorligt. Vi har en aktiv forældregruppe og støtteforening, der er engagerede og som bakker os op. Vi kan tilbyde en dejlig arbejdsplads, hvor faglighed, trivsel og arbejdsglæde vægtes højt.

**Vi søger en medhjælper der:**

* Er god til relations arbejde og både kan være tydelig og har let til smil.
* Du er omsorgsfuld og kan se det enkelte barn og gruppen.
* Er en nærværende, anerkendende og troværdig rollemodel.
* Kan sætte børnene og kerneopgaven i centrum.
* Er en teamplayer.
* Du har lyst til at indgå i ligeværdige relationer med såvel børn, forældre og kollegaer.
* Ser vigtigheden i et godt forældresamarbejde.
* Kan sætte aktiviteter i gang.
* Fleksibel i forhold til arbejdstider.

**Vi kan tilbyde**

* En flok skønne børn.
* En dejlig arbejdsplads, hvor der er mulighed for stor indflydelse på egen hverdag.
* En uformel tone og et rigtig godt kollegaskab, hvor faglighed, trivsel og arbejdsglæde vægtes højt.
* En SangGlad og udelivsinstitution
* Gode fysiske rammer og et godt og konstruktivt samarbejde med skolen.
* En god normering.
* En aktiv engageret fællesbestyrelse og lokal opbakning.

Ansøgningen skal være os i hænde senest den **24 april 2025.**

Har du spørgsmål til stillingen kan du kontakte daginstitutionsleder Charlotte Fensteen Madsen på 20182958.

Løn efter gældende overenskomst. Vi indhenter børne- og straffeattest inden ansættelse i stillingen.

**”Ringkøbing-Skjern Kommune henstiller til, at ansøgninger sendes elektronisk.**   
Du sender din ansøgning ved at trykke på knappen "Send ansøgning" herunder.  Vedhæft din ansøgning og dit CV samt relevante bilag i PDF eller DOC format.”